alexandrainst/scandi-wiki huggingface dataset:
Svømming under VM i svømmesport 2017 – 50 meter fri kvinner

50 meter fri kvinner er en svømmeøvelse som blir arrangert under VM i svømming 2017 i Budapest i Ungarn 29. og 30. juli 2017.

Rekorder
Før konkurransene var gjeldende verdens- og mesterskapsrekorder som følger:

Følgende nye rekorder ble satt under denne øvelsen:

Resultater

Forsøksheat
Forsøksheatene ble svømt den 29. juli fra klokken 09:30.

Semifinaler
Semifinalene ble svømt den 29. juli fra klokken 18:28.

Semifinale 1

Semifinale 2

Finale
Finalen ble svømt 30. Juli kl. 17:50 lokal tid.

Referanser

Fri 0050 meter, kvinner
Avlijoki

Avlijoki (nordsamisk: Ávlejohka, enaresamisk: Ävlijuuhâ, skoltesamisk: Ääu'ljokk) er ei elv i Enare kommune i Lappland i Finland. Den er ei østlig sideelv til Neidenelva. Den har utspring fra et tjern to kilometer nordøst for innsjøen Pautujärvi, og renner i hovedsakelig nordlig retning til munningen helt sør i Opukasjärvi, en innsjø i Neidenelvas hovedløp.

Referanser 

Elver i Enare kommune
Neidenvassdraget
Arild Widerøe

Arild Widerøe (født 13. juli 1908, død 1. august 1937) var en norsk flyger og medgrunnlegger av Widerøes Flyveselskap. 

Widerøe ble elev ved Marinens flyveskole i 1930, og fikk flygervingen året etter. Han var bror av Viggo Widerøe (1904-2002) og var med på å starte flyselskapet i 1933. Han var styremedlem, flyger og sjef for den tekniske tjenesten. Widerøe var også kjent for sin flygning av skadde etter det store raset ved Loenvannet i september 1936.

Den 1. august 1937 ønsket Arild Widerøe å demonstrere selskapets nye Stinson Reliant-fly og hadde invitert familie tii en runde over Oslo, og var på vei tilbake til Ingierstrand, over fjorden utenfor Nylands verksted, da ulykken skjedde. I ulykken omkom fem personer: Widerøe, ingeniør og polarfarer Christopher Braathen med hustru, samt Widerøes onkel Sofus Widerøe med hustru.

Vingefestet brakk da flyet gikk i spinn og ble knust mot vannflaten, et par hundre meter fra kullbryggene ved Grønlia. Ifølge Aftenposten var tusenvis av mennesker vitne til ulykken. I sin morgenutgave 2. august 1937 refererte avisen et av øyenvitnene:

Widerøe ble aldri funnet, men det ble avholdt en minnehøytidlighet i Ris kirke i Oslo 22. februar 1938.

Referanser

Norske flyvere
Omkomne i luftfartsulykker
Roger Kimball

Roger Kimball (født 1953) er en amerikansk kunstkritiker og samfunnskommentator, redaktør for The New Criterion og forleggeren bak forlaget Encounter Books. Kimball ble først kjent på 1990-tallet med sin bok Tenured Radicals: How Politics Has Corrupted Higher Education. Han er i dag styremedlem av Manhattan Institute for Policy Research, Transaction Publishers og er gjesteforeleser ved Ralston College, et «liberal arts college» i Savannah i Georgia. Han har også vært medlem av Board of Visitors ved St. John's College (Annapolis og Santa Fe).

Utdanning og karriere 
Kimball ble utdannet ved Cheverus High School, som er en katolsk institusjon i Portland i Maine, og deretter ved Bennington College, der han tok sin B.A. i filosofi og gammelgresk. Etter å ha blitt uteksaminert gikk han ved Yale University, hvor han fikk sin M.A. i 1978 og en M.Phil. i 1982 i filosofi.

Kimball foreleser på et bredt spekter av emner, og er en bidragsyter til aviser og tidsskrifter som The Wall Street Journal, National Review, The Spectator, The New Criterion, The Times Literary Supplement, The New York Sun, Modern Painters, Literary Review, The Public Interest, Commentary, The New York Times Book Review, The Sunday Telegraph, The American Spectator, The Weekly Standard, og The National Interest. Han har sin egen webblogg hos The New Criterion kalt Armavirumque.

Kimball skriver regelmessig om kunst. Han har skrevet essays om kunstnere som Delacroix, Vulliard, Robert Motherwell, Frank Stella og Robert Rauschenberg. Nylig har noen av hans essays forsøkt å gjenopplive interessen for klassiske realisme, og andre bevegelser i samtiden innen kunstverden som kjemper for tradisjonelle verdier og teknikker fra figurativ kunst.

I 2012 redigerte Kimball en essaysamling, The New Leviathan, i samarbeid med flere prominente konservative forfattere som John R. Bolton, Richard Allen Epstein, Peter Ferrara, John Fund, Victor Davis Hanson, Andrew C. McCarthy, Betsy McCaughey, Michael Mukasey, Glenn Reynolds, Kevin D. Williamson, inkludert flere.

Kunstkritikere
Forfattere fra USA
Redaktører i USA
Furnes Jernstøperi

Furnes Jernstøperi AS er et jernstøperi i Stange kommune i Innlandet fylke. Det ble etablert i 1958 i Brumunddal og flyttet til Stange i 1967. I 1997 ble bedriften fusjonert med Hamjern, tidligere Hamar Jernstøberi, til Furnes-Hamjern SCC as, og het det til bedriften tok tilbake det gamle navnet i 2014 etter en fisjon med Hamjern i 2011. Selskapet framstiller alle typer jernstøpegods og er en av Nordens største produsenter av gategods under varemerket FURNES. Bedriftens tradisjoner for kumlokk, rammer, rister og andre støpte produkter går tilbake til 1897 da Hamar Jernstøberi ble etablert.

Referanser

Eksterne lenker
 

Norske industriselskaper
Næringsliv i Innlandet
Næringsliv i Stange
Selskaper etablert i 1958
1958 i Norge
Johann Karl August Musäus

Johann Karl August Musäus (født 28. mars 1735 i Jena, død 28. oktober 1787 i Weimar) var en tysk satirisk forfatter og folkeminnesamler i opplysningstiden. Han er mest kjent for sin innsamling og ironiske gjendiktning av tyske folkeeventyr.

Liv og virke

Bakgrunn
Johann Karl August Musäus var eneste sønn av Amtskommissarius og landdommer Johann Christoph Musäus. Som niåring kom han til sin onkel i Allstedt, som oppdro ham strengt kristelig. Begge flyttet etter noen år til Eisenach, der Musäus' far hadde fått embede som Justiz- und Oberamtmann. Ved Universitetet i Jena studerte han teologi fra 1754 til 1758.

Karriere 
Han ble tilbudt et kirkelig embete, i Farnrode ved Eisenach, men det ble det ikke noe av. Noen bønder i menigheten hadde fått kjennskap til at han danset, og da kunne han ikke få embetet.

Han studerte så klassisk filologi.

Hans første bøker, trebindsverket Grandison der Zweite ble publisert i 1760–1762. Dette var en satire over Samuel Richardsons dydige romanhelt «sir Charles Grandison», i romanen av samme navn. I 1782–1782 kom en revidert utgave, med tittelen Der deutsche Grandison.

I 1763 ble han utnevnt til sjef for pasjene ved hertuginne Anna Amalias hoff, og i 1769 ble han professor i eldre språk, historie og tysk ved gymnasiet i Weimar.

I 1770 giftet han seg med Elisabeth Magdalena Juliane Krüger, som han fikk to sønner med. Hans kone var søster av August von Kotzebues mor, Anna Christina. Musäus var også en tid sin nevøs lærer.

I 1778–1779 utga han firebindsverket Physiognomische Reisen (norsk: Fysiognomiske reiser), som er en satire over Johann Caspar Lavaters fysiognomikk-forskning.

Hans viktigste verk er Volksmärchen der deutschen (norsk: Tyske folkeeventyr), et fembindsverk som ble utgitt første gang i 1782–1786. Dette er den første samlingen av tyske folkeeventyr. Eventyrene er gjenfortalt satirisk, slik at de også skal passe for voksne. Dette gjorde at enkelte folklorister på 1800-tallet mente dette ikke var ekte folkeeventyr. Eventyrsamlingen er kommet i flere utgaver gjennom det 19. og 20. århundre.

Musäus var medlem av det tyske, hemmelige selskapet Illuminatus-ordenen. Dette var et radikalt selskap, som var preget av opplysningsfilosofien og kjempet for fornuft og ytringsfrihet mot autoriteter og fordommer. Hovedmålet var å gjøre menneskers herredømme over andre mennesker overflødig gjennom opplysning og moralsk forbedring.

I 1791 utga August von Kotzebue sin lærers etterlatte skrifter i boka Nachgelassene Schriften (norsk: Etterlatte skrifter).

Referanser

Kilder

Eksterne lenker 
 Musäus i Wikisource 

Tyske forfattere
Personer fra Jena
Personer fra Landkreis Mansfeld-Südharz
Personer fra Eisenach
Fødsler i 1735
Dødsfall i 1787
Hans Grøn Lund

Hans Grøn Lund (født 29. januar 1907, død 3. februar 1984) var en norsk flyger og offiser.

Lund fullførte Hærens flyskole i 1928. Ved krigsutbruddet var han instruktør for finske flygere på Steinsfjorden. Da dette opphørte, fløy han Røde Kors-oppdrag med tysk tillatelse i Nord-Norge. Sommeren 1940 fløy han 24 slike oppdrag, hovedsakelig mellom Bodø og Harstad. I januar 1941 rømte han til Sverige.  25. mars samme år ankom han Little Norway i Toronto, der han ble instruktør, deretter sjef for flyskolen. Da flyskolen flyttet til Muskoka, ble han leirkommandant.

I 1948 ble han sjef for Luftforsvarets flygeskoler. Fra august 1953 var han stasjonssjef ved Bardufoss flystasjon. Etter en tid ved staben i Luftforsvaret, førtidspensjonerte han seg i 1961 for å bli fisker, og deltok blant annet på lofotfiske med egen båt. I 1962 ble han igjen flyger i Widerøe, der han fløy til han fylte 60 år.

Lund var en ivrig seilflyger, og var Norges første seilflyinstruktør. Han var i to perioder formann i Norsk Aero Klubb.

Referanser

Kilder
 
 
Nekrolog, Aftenposten 8. februar 1984

Eksterne lenker
Grøn Lund som ambulanseflyger før take-off 
Møte med Hans G. Lund. NRK 1982. Intervjuer: Turi Widerøe.

Norske flyvere
Personer ved Little Norway
Andreas Kramer

Andreas Kramer (født 13. april 1997) er en svensk mellomdistanseløper som representerer Sävedalens AIK. Hans fremste internasjonale meritt er gull på 800 meter i U23-EM i friidrett 2017. Hans mor er oppvokst i Årdal i Sogn, og han og familien har nær tilknytning til distriktet..

Idrettskarriere

2015 
Kramer deltok i EM i friidrett innendørs 2015, men ble slått ut i innledningsheatet på 800 meter, med 26. beste tid. I junior-EM i friidrett 2015 i Eskilstuna kom han på sjetteplass på 800 meter. 

Han kom på tredjeplass på 800 meter i det svenske mesterskapet i friidrett 2015.

2016
I det svenske mesterskapet innendørs 2016 vant han 800 meter, med tiden 1:51,48. Han deltok i VM i friidrett innendørs 2016, men fikk sjuende beste tid i kvalifiseringsheatene, og nådde ikke finalen. 

Han kom på andreplass på 800 meter i det svenske mesterskapet utendørs 2016, bak Johan Rogestedt. I junior-VM i friidrett 2016 satta han personlig rekord på 800 meter i semifinalen, med 1:47,65, men gikk ikke videre til finalen.

2017
Kramer vant for andre året på rad gull på 800 meter i SM innendørs. Han ble tatt ut til EM i friidrett innendørs 2017, men ble der slått ut i semifinalen. 

Sverige deltok i First League (nest øverste divisjon) i Lag-EM i friidrett 2017, og Kramer kom her på tredjeplass på 800 meter. I juli deltok han i U23-EM i friidrett 2017, og vant der 800 meter.

Referanser

Eksterne lenker 
 
  Profil hos European Athletics
  Profil hos All-Athletics

Svenske sprintere
Svenske mellomdistanseløpere
U23-europamestere i friidrett
Deltakere for Sverige under VM i friidrett 2017
Deltakere for Sverige under VM i friidrett 2019
Deltakere for Sverige under EM i friidrett 2018
Deltakere for Sverige under Sommer-OL 2020
Friidrettsutøvere under Sommer-OL 2020
Deltakere for Sverige under VM i friidrett 2022
Deltakere for Sverige under EM i friidrett 2022
Jonathan Evans-Jones

Jonathan Evans-Jones er en walisisk skuespiller og fiolinist. Han er best kjent for rollen som kapellmester Wallace Hartley i storfilmen Titanic (1997). I tillegg til arbeidet som skuespiller har Evans-Jones medvirket som felespiller på en rekke lydspor, blant annet på Mannen med jernmasken (1998), Slutten på et forhold (1999), Kjøpmannen i Venedig (2004), Blood Diamond (2006), Jason Bournes ultimatum (2007), Mordet på Jesse James av den feige Robert Ford (2007), Twilight – Evighetens kyss (2008), The Hunger Games (2012), The Huntsman: Winter's War (2016) og Fabeldyr og hvor de er å finne (2016).

Filmografi

Som skuespiller

Som felespiller på lydsporet (utvalg)

Referanser

Eksterne lenker 
 

Walisiske skuespillere
Walisiske musikere
Britiske fiolinister
Fødselsår ikke oppgitt
Snemyr

Snemyr (kvensk: Lumijänkkä) er ei grend i Reisadalen i Nordreisa kommune, ca. 4 km fra Storslett sentrum langs fylkesveg 865. Nærmeste flyplass er Sørkjosen lufthavn, om lag 9 km unna, via Storslett og videre sørover langs E6.

Grenda ligger ved foten av fjellet Venetvaara (Båtfjellet) og fjelltoppen Jyppyrä.

Reisa Montessoriskole er lokalisert i Snemyr. Den private skolen ble startet opp høsten 2005 etter nedleggelse av den kommunaleide Snemyr skole. Fra høsten 2012 var også ungdomstrinnet en del av skoletilbudet. Skolen er godkjent for inntil 62 elever fra 1.-10. klassetrinn, og er i dag samlokalisert med Reisa Montessoribarnehage.

Kjelderen og Snemyr Grendelag er tilknyttet Snemyr.

Historie 
Opprinnelig var Snemyr, som mange andre grender, én gård. Siden er gården delt opp i flere bruk, og her nevnes Snemyr, Ringstad, Bakkehaug, Seljelund, Bakketun og Blomli.

De første oppsittere på Snemyr var brødrene Mathis Isaksen (1772-1861) og Ole Isaksen (1805-88). Den eldste broren, Mathis, finner en av matrikkelen bosatt på Snemyr senest i 1838. Han var gift med Inger Pedersdatter, sammen hadde de to døtre; Anna og Berith Mathisdatter, samt sønnen Per Mathisen. Mathis og Ole var sønner av Isak Johannesen fra Røyelen, og de skal angivelig ha vært kvensktalende.

Snemyr har sannsynligvis fått sitt navn fra det kvenske navnet Lumijänkkä - lumi 'snø', jänkkä 'myr'.

Den nærmeste gården, like nedenfor Snemyr, er Andsjø gård. Første oppsitter her var sersjant Elias Ingebrigtsen Ansjøn (1781-1859). De kvensktalende i området kalte gården Kersanti (serjant) og senere Mikkeli  (Mikkel). Svigersønnen Mikkel Klaussen overtok nemlig gården, siden overtok sønnen Elias Mikkelsen, før hans sønn, Nils Ansjøn, tok over i 1906. Hovedhuset på gården overlevde brenningen under 2. verdenskrig og står fremdeles.

Referanser 

Bosetninger i Nordreisa
Douglas Fairbanks jr.

Douglas Fairbanks jr. (født 9. desember 1909 i New York i New York, død 7. mai 2000 i New York) var en amerikansk skuespiller. Han var sønn av Douglas Fairbanks sr.

Biografi 
Douglas Fairbanks jr. var sønn av skuespilleren Douglas Fairbanks og dennes første hustru Anna Beth Sully. Da han var ti år gammel ble foreldrene skilt. Douglas jr. bodde sammen med sin mor i kortere perioder i Paris, London og California.

Filmografi i utvalg

Referanser

Eksterne lenker 
 

Skuespillere fra USA
Stumfilmskuespillere
Johann Jakob Engel

Johann Jakob Engel (1741–1802) var en tysk forfatter, teaterdirektør og filosof fra opplysningstiden.

Engel var eldste sønn av presten Karl Wilhelm Christian Engel (1704–1765) og Marie Elisabeth Brasch (1724–1803). Ni år gammel ble han sendt til onkelen,  Johann Ludwig Engel (1699–1758), som underviste i filosofi i Rostock. Engel ble på farens ønske immatrikulert ved det teologiske fakultet ved Universität Rostock 26. april 1757. Han var da knapt 16 år gammel. I 1765 reiste han til Leipzig, gav opp teologistudiene og studerte i stedet filosofi, språk, litteratur, matematikk og naturvitenskap.

Engel startet yrkeskarrieren som fri litterat, essayist, kritiker og oversetter, men etterhvert ble scenekunsten hans livslange hovedinteresse. I 1776 ble han professor i moralfilosofi og schöne Wissenschaften ved Joachimsthalschen Gymnasium i Berlin. Han underviste kronprins Friedrich Wilhelm og brødrene Humboldt, Alexander og Wilhelm. I årene 1784–1794 var han direktør ved det nyopprettede nasjonalteateret i Berlin, i en periode med Karl Wilhelm Ramler som meddirektør.

I årene rundt 1780 var Engel en av den berlinske opplysningstidas betydelige representanter, og han skrev bidrag i Schillers tidsskrift Die Horen («Horaene»). Som dramatiker overskred han knapt tidens former og temavalg, og stykkene hans regnes som ubetydelige.

Referanser

Kilder

Eksterne lenker 

 
 
 
 

Litteraturvitere
Tyske forfattere
Dramatikere
Romanforfattere
Opplysningstidens representanter
Samisk helsepark

Samisk helsepark er et offentlig behandlingstilbud og kompetansesenter i Karasjok som skal tilby helsetjenester innen områdene somatikk, geriatri, psykisk helse og rus spesielt rettet mot den samiske befolkningen i Norge. Parken ble vedtatt opprettet av det regionale helseforetaket for Nord-Norge, Helse Nord i 2011. Helseparken bygges av Finnmarkssykehuset i Karasjok, og er planlagt ferdigstilt 2018/2019.

Samisk helsepark er ment å samle og utvide tilbudet fra de eksisterende institusjonene Samisk nasjonalt kompetansesenter - psykisk helsevern (SANKS), Finnmarksklinikken, og Spesialistlegesenteret i Karasjok og Voksenpsykiatrisk poliklinikk i Lakselv. Investeringsrammen for prosjektet er 50 millioner kroner. Helse Nords uttalte ambisjoner for Samisk helsepark er å bygge opp "en nasjonal kompetansesenterfunksjon for kunnskap om helsetjenester til den samiske befolkning" . 

I regjeringens nasjonale Helse og sykehusplan  omtales prosjektet slik:"Helse Nord RHF/Finnmarkssykehuset har vedtatt å etablere Samisk helsepark i Karasjok. Helseparken skal bidra til likeverdige og tilgjengelige tjenester til den samiske befolkningen. I tillegg til å betjene befolkningen i Midt- og Øst-Finnmark, skal senteret samle kompetanse og yte samiskspråklige tjenester til pasienter i hele landet. Ved å samle flere fagfelt i en helsepark utnyttes de samiskspråklige ressursene, og tjenestene kan samordnes på tvers av ulike fagfelt. Organiseringen vil gi et sterkere fagmiljø, sikre oppbygging av samisk fagkompetanse og bidra til bedre kvalitet i tilbudet til samiske pasienter. Etter planen skal Samisk helsepark være i drift i 2017–2018."

Omstridt etableringsprosess 
Prosessen rundt etableringen av Samisk helsepark har vært omstridt, og de endelige planene lansert våren 2017 ble møtt med kritikk fra samisk helsepersonell. Sommeren 2017 valgte Gunn Heatta, leder for Samisk nasjonalt kompetansesenter, og overlege Knut Johnsen (Spesialistlegesenteret i Karasjok) å trekke seg fra det videre arbeidet med Samisk helsepark. De oppga manglende tillit til Finnmarkssykehuset og prosjektgjennomføringen som årsak til beslutningen og mener hensynet til den samiske befolkningen ikke er ivaretatt godt nok.  Også Sametingspresident Vibeke Larsen har kritisert arbeidet med helseparken for "manglende vilje til reell inkludering av samiske fagfolk i utvikling av tilbud til samiske pasienter.

Finnmarkssykehuset har avvist kritikken fra samisk hold, og mener samiske hensyn er godt ivaretatt.

Referanser

Eksterne lenker 
 Helse Nord HRF
 Finnmarkssykehuset
 Nasjonal helse- og sykehusplan (2016-2019)

Helse Nord
Helse- og sosialtjenester i Troms og Finnmark
Gabrielle Anwar

Gabrielle Anwar (født 4. februar 1970 i Laleham i Surrey) er en engelsk skuespiller som brøt gjennom med rollen i Duften av kvinne (1992).

Hun har siden markert seg i filmene Body Snatchers (1993), For Love or Money (1993), The Three Musketeers (1993) og Things to Do in Denver When You're Dead (1995), samt i TV-seriene Press Gang (1990), The Tudors (2007) og Burn Notice (2007-2010).

Anwar har en datter, født i 1993.

Filmografi (utvalg) 

 (TV-film)

Referanser

Eksterne lenker 
 

Engelske skuespillere
Personer fra distriktet Spelthorne
Siste sjanse (film)

Siste sjanse (original tysk tittel: Die letzte Chance) er en sveitsisk film fra 1945 regissert av Leopold Lindtberg.

Filmen ble vist på Filmfestivalen i Cannes i 1945, hvor den vant Gullpalmen

Handling 
En amerikansk og en britisk soldat rømmer fra et nazistiskt fangetransporttog for å nå den sveitsiske grensen. Etter hvert blir de ledere for en multinasjonal gruppe flyktinger.

Eksterne lenker 
 

Filmer fra 1945
Tyskspråklige filmer
Sveitsiske filmer
Krigsfilmer
Filmer om andre verdenskrig
Gullpalmen-vinnere
Ernst Ottensamer

Ernst Ottensamer (født 5. oktober 1955 i Wallern an der Trattnach i Oberösterreich i Østerrike, død 22. juli 2017 i Wien) var en østerriksk klarinettist.

Liv og virke 
Ottensamer studerte ved Universität für Musik und darstellende Kunst Wien. I 1979 ble han engasjert som klarinettist hos Wienerfilharmonikerne og i Wiener Staatsopers orkester. Fra 1983 var han soloklarinettist der.

I 2000 fikk han et professorat ved Universität für Musik i Wien, der han hadde undervist fra 1986.

Ottensamers kunstneriske virke var omfattende innen kammermusikk og som solist. Han grunnla flere kammermusikkensembler, blant annet Wiener Virtuosen, bestående av solister fra Wienerfilharmonikerne, Wiener Bläserensemble og Wiener Solisten Trio. Solokonserter gav han blant annet med Wiener Kammerorchester, Haydn Sinfonietta Wien, Budapest-filharmonikerne, Mozarteum Orchester Salzburg, Bruckner Orchester Linz, Tokyo Philharmonic Orchestra og New Japan Philharmonic.

Daniel og Andreas Ottensamer, som også er klarinettister, er Ernst Ottensamers sønner. De opptrådte i fellesskap som klarinettrioen The Clarinotts. Komponisten Ivan Eröd dedikerte til dem en tresatstrippelkonsert for tre klarinetter og orkester, op. 92, som ble uroppført i januar 2016 med  Wienergilharmonikerne.

Referanser

Eksterne lenker 
 Ernst Ottensamer auf der Website der Wiener Philharmoniker 
 The Clarinotts

Østerrikske musikere
Klarinettister
Personer fra Bezirk Grieskirchen
Medier24

Medier24 er en norsk nettavis som ble etablert i desember 2014. Erik Waatland er redaktør og daglig leder, etter Gard L. Michalsen. Medier24 er en nettavis som skriver om medier, journalistikk, kommunikasjon, sosiale medier og teknologi. Redaksjonen i Medier24 holder til ved Grensen 3 i Oslo. Pr. mai 2022 var det 18 ansatte i Medier24 AS.

Nina Refseth gikk i 2017 inn som styreleder.

Salg24
Salg24 er en norsk nettavis som ble etablert i august 2021 med Erik Waatland som ansvarlig redaktør og daglig leder. Nettavisen utgis av Medier24 AS, som også utgir nettavisene Medier24 og KOM24 og er underlagt pressens etiske regelverk. Redaksjonen i Salg24 holder til på adressen Grensen 3 i Oslo.

Referanser

Eksterne lenker 
 

Norske nettaviser
Aviser etablert i 2014
Oxford (andre betydninger)

Oxford har flere betydninger:

Steder
 Oxford, en by i regionen Sørøst-England.

Universitet
 University of Oxford, et universitet i byen Oxford.
Gary Rydstrom

Gary Rydstrom er en amerikansk lydtekniker og regissør. Han har arbeidet med lyden på en rekke filmer, blant annet Avatar, Titanic, Terminator II – Dommens dag, Redd menig Ryan, Star Wars Episode I: Den skjulte trussel og Jurassic Park. Rydstrom har vunnet sju Oscar-priser for lydarbeidet sitt.

Oscar-priser 
, nominert til beste lydklipp og beste lydmiks
, vant beste lydklipp og beste lydmiks
, vant beste lydklipp og beste lydmiks
, vant beste lydmiks
, vant beste lydklipp og beste lydmiks
, nominert til beste lydmiks
, nominert til beste lydklipp
, nominert til beste lydklipp
, nominert til beste lydklipp
, nominert til beste animerte kortfilm
, nominert til beste lydklipp og beste lydmiks
, nominert til beste lydmiks
, nominert til beste lydmiks
Rydstrom vant også BAFTA-priser for Terminator II – Dommens dag og Redd menig Ryan.

Referanser

Eksterne lenker 
 

Lydteknikere
Oscar-vinnere (lydmiks)
Oscar-vinnere (lydklipp)
BAFTA-vinnere
Emmy-vinnere
Sommer-EYOF 2017

European Youth Summer Olympic Festival 2017 (Europeisk Ungdoms-OL) arrangeres i Győr i Ungarn fra 23. til 30. juli 2017.

Sportsgrener
Følgende sportsgrener er en del av Europeisk Ungdoms-OL 2017:

Referanser

Eksterne lenker

 
Internasjonale mesterskap i 2017
Internasjonale mesterskap i Ungarn
Sport i Ungarn i 2017
Multisportkonkurranser i 2017